Preĝejo Sankta Jakobo (Dány)

La paroĥa preĝejo Sankta Jakobo estas sakrala konstruaĵo en vilaĝo Dány (Hungario).

 Historio 
En eklezia listo el 1332 jam troviĝas paroĥa kirko en Dány. Dum dominado de turkoj en 1673 ligna didomo konstruiĝis dediĉita al Sankta Jakobo. En 1712 kapelo el restaĵoj de la iama moskeo konstruiĝis memore al ĵus finiĝinta epidemio. En 1725 la loka grafo konstruis preĝdomon kaj li enmetis altaran bildon pri Jakobo. Ĝuste tiam la menciita ligna didimo estis malkonstruita. La paroĥo estis refondita en 1749. La preĝdomo estis pligrandigita, eĉ turo konstruiĝis en 1766, tial la konstruaĵo jam estis kirko. Post longa uzado ĝi kadukiĝis en 1903, tial dum 5 jaroj la diservoj okazis en la lernejo. La preĝejo videbla nun estis konstruita en 1909 en loko de la kaduka kirko. Nature la menciita altara bildo ene estas videbla. La orgeno estis kreita en 1909, trakonstruita en 1993. En 1944 pro la milito la didomo suferis damaĝojn, sed en 1946 ĝi renoviĝis. Inter 1959-1963 la freskoj kaj vitraloj estis faritaj fare de Mihály Csiby.

 Konstruaĵo 
La preĝejo situas sola sur tre malalta monteto. La fasado estas simetria, meze la kvadrata turo plene reliefas. La plena konstruaĵo estas apogitaj per ŝtupaj pilieroj. La enirejo funkcias tra la turo, sed antaŭe estas pluvŝirmilo. Super la enirejo estas granda ronda fenestro, pli supre triopa blinda fenestro. La turpinto estas plurlatera piramido. Inter tiu piramido kaj la triopa fenestro estas horloĝo kaj fenestro por la 2 sonoriloj. Flanke ankaŭ la navo havas enirejojn. La absido estas plurlatera kaj pli mallarĝa, ankaŭ malalta, ol la navo.

Kermeso okazas en la 25-an de julio, respektive en la lasta dimanĉo de la monato.

 Fontoj 
 oficiala paĝo kun fotoj
 hungare kun fotoj
 hungare kun foto
 katolika leksikono
eta|maldekstre|

Dany
Dany